钦定古今图书集成/理学汇编/文学典/第072卷 > 潘兴嗣
## 钦定古今图书集成/理学汇编/文学典/第072卷 > 潘兴嗣

按《江西通志》：“兴嗣，字诞之，新建人。以荫授将作监主
簿。少孤笃学，与王安石、曾巩、王回、袁陟俱友善。初调
德化尉，谒江州刺史许瑊，瑊踞不为礼，兴嗣投劾去。
筑室豫章城南，绝造请，自号清逸居士，名其楼曰闲
居。早眠晏起，著书哦诗以自娱。公卿交荐，章数十上。
熙宁初，召为筠州推官，辞不就。隐处六十馀年，手植”
木皆十围，目不释书，老而弥笃。年八十七乃卒。